KOMUNIKAZZJONI TAL-KUMMISSJONI IL-FOND EWROPEW GĦALL-IŻVILUPP (EDF) Stima tal-impenji, tal-ħlasijiet u tal-kontribuzzjonijiet li għandhom jitħallsu mill-Istati Membri għas-snin 2010 sal-2015 /* KUMM/2010/0557 finali */





[pic] | IL-KUMMISSJONI EWROPEA | Brussel 11.10.2010 KUMM(2010) 557 finali KOMUNIKAZZJONI TAL-KUMMISSJONI IL-FOND EWROPEW GĦALL-IŻVILUPP (EDF) Stima tal-impenji, tal-ħlasijiet u tal-kontribuzzjonijiet li għandhom jitħallsu mill-Istati Membri għas-snin 2010 sal-2015 Introduzzjoni Skont l-Artikolu 7(1) u (5) tal-Ftehim Intern[1], f'dan id-dokument il-Kummissjoni tippreżenta l-istimi tal-impenji, tal-ħlasijiet u tal-kontribuzzjonijiet għas-snin 2010 sal-2015, filwaqt li tqis il-previżjonijiet tal-Bank Ewropew tal-Investiment (EIB) dwar il-Faċilità ta' Investiment. Mid-dħul fis-seħħ tad-9 Fond Ewropew għall-Iżvilupp (EDF) fl-2003, il-kontribuzzjonijiet għall-istrumenti mmaniġġjati mill-BEI (il-Faċilità ta' Investiment u r-rati ta' interess sussidjati) huma direttament imħallsin mill-Istati Membri lill-BEI. B'hekk din il-komunikazzjoni tagħmel distinzjoni ċara bejn, min-naħa, l-fondi mmaniġġjati mill-BEI taħt id-9 u l-10 EDFs, u min-naħa l-oħra, l-fondi mmaniġġjati mill-Kummisjoni. Bħal fis-snin preċedenti, dan id-dokument jippreżenta essenzjalment xi tabelli, akkompanjati minn xi spjegazzjonijiet sabiex ikunu interpretati tajjeb. Il-grafika ta' hawn taħt tagħti ħarsa ġenerali tal-evoluzzjoni tal-impenji u tal-ħlasijiet (Il-Kummissjoni[2] u l-BEI). Din tindika b'mod ċar it-tendenza strutturali li jkun hemm żieda fil-ħlasijiet mis-sena 2000. [pic] 1. Il-previżjonijiet tal-implimentazzjoni finanzjarja għas-snin 2010 u 2011 Il-Kummissjoni u l-BEI aġġornaw, għal kull pajjiż tal-AKP[3] u għall-OCTs[4], l-istimi tal-impenji u l-ħlasijiet għall-2010 u l-2011. Ir-riżultat kif ukoll l-ammont tal-kontribuzzjonijiet meħtieġa għall-finanzjament tal-EDF huma ppreżentati fl-annessi 1 sa 3 fejn huma kkomparati maċ-ċifri ppreżentati fil-komunikazzjoni ta' Ġunju 2010[5]. Il-BEI jinnota li l-istima tal-bilanċ tal-aħħar tas-sena 2010 hi bbażata prinċipalment fuq previżjoni ta' rimborżi tal-kapital u tal-interessi li parti importanti minnhom hi prevista għal nofs Diċembru. Dawn ir-rimborżi huma imprevedibbli u jistgħu jkunu kmieni jew tard. Skont l-Artikolu 57(4) tar-Regolament Finanzjarju applikabbli għall-10 EDF[6], dawn l-istimi ser jiġu riveduti fil-Komunikazzjoni ta’ Ġunju 2011. Il-kontribuzzjonijiet 2010 u 2011 permezz ta' pagament huma preżentati fl-Anness 4. 2. Is-snin finanzjarji 2010 sal-2015 Għandu jiġi mfakkar li l-marġini ta’ żball għall-istimi fuq perjodu medju huwa għoli. Wara d-dħul fis-seħħ tal-10 EDF, il-Kummissjoni għandha l-obbligu li tipproponi limitu għall-ammont annwali tal-kontribuzzjonijiet għas-sena n+2, jiġifieri l-2012[7]. Huwa propost l-ammont ta' EUR 350 miljun għall-BEI u EUR 4.000 miljun għall-Kummissjoni. It-tabella t'hawn taħt tippreżenta r-riżultat tal-previżjonijiet għall-2010-2015. Id-diskrepanza relattivament għolja bejn il-ħlasijiet u l-kontribuzzjonijiet għall-BEI hi minħabba li, mill-2007, xi ħlasijiet ġew iffinanzjati mir-rimborżi ta' self. Previżjoni ta’ impenji, ħlasijiet u kontribuzzjonijiet għas-snin 2010-2015 (miljuni ta’ EUR) [pic] * Għall-Kummissjoni, minħabba li l-qafas finanzjarju għall-perjodu wara l-2013 għadu ma twaqqafx, l-ebda ammont għall-impennji ma ġie ppreżentat f’dan id-dokument għas-snin 2014 u 2015. Dan għandu wkoll impatt fuq l-ammonti ppreżentati bħala ħlasijiet u kontribuzzjonijiet, u jispjega n-nuqqas fl-ammonti mill-2014. ANNESS 1 – Previżjoni tal-impenji għall-2010, l-2011 u l-2012 ( miljuni ta' EUR ) [pic] ANNESS 2 – Previżjoni tal-ħlasijiet għall-2010, l-2011 u l-2012 (miljuni ta' EUR) [pic] ANNESS 3 – Sitwazzjoni finanzjarja stmata għall-2010, l-2011 u l-2012 (miljuni ta' EUR) [pic] ANNESS 4 - Kontribuzzjonijiet għall-EDF tal-2010 u l-2011 mill-Istat Membru (EUR) [pic] [1] Il-Ftehim Intern bejn ir-Rappreżentanti tal-Gvernijiet tal-Istati Membri, li ltaqgħu fil-Kunsill, dwar l-iffinanzjar tal-għajnuna tal-Komunità taħt il-qafas finanzjarju multiannwali għall-perjodu 2008 sal-2013 skont il-Ftehim ta’ Sħubija AKP-KE u dwar l-allokazzjoni tal-għajnuna finanzjarja għall-Pajjiżi u Territorji extra-Ewropej li għalihom tapplika r-Raba' Parti tat-Trattat KE; (ĠU L 247, 9.9.2006, p. 32). [2] L-impenji u l-ħlasijiet lill-Kummissjoni huma ċifri “gross” jiġifieri mingħajr it-tnaqqis tad-diżimpenji u tal-irkupri. [3] L-Istati tal-Afrika, il-Karibew u l-Paċifiku. [4] Pajjiżi u Territorji extra-Ewropej. [5] COM(2010) 319 finali tal-15.06.2010. Iċ-ċifri għall-Faċilità tal-Investiment huma kif ġew mogħtija mill-BEI u jinsabu fl-istess Komunikazzjoni.. [6] ĠU L 78, 19.3.2008, p. 1. [7] L-Artikolu 7 tal-Ftehim Intern (ara l-paragrafi 1-4).